# Ο δρόμος του μεταξιού

Τι ήταν ο δρόμος του μεταξιού;
Ο δρόμος του μεταξιού ήταν ένα τεράστιο και πολύπλοκο οδικό και εμπορικό δίκτυο που ένωνε την Άπω Ανατολή και την Ινδία με τη Μεσόγειο Θάλασσα και τη Βόρεια Αφρική.
Από την Κίνα ή την Ινδία ξεκινούσαν από 100 μέχρι 500 Άραβες με τις καμήλες τους φορτωμένες από 150 κιλά εμπόρευμα η καθεμία.
Τα καραβάνια αυτά περνούσαν μέσα από αφιλόξενους τόπους, πανύψηλα βουνά και άνυδρες ερήμους, ώσπου να φτάσουν στον προορισμό τους, περίπου έναν χρόνο μετά και να ανταλλάξουν τα εμπορεύματά τους στις πολυπληθείς αγορές της αυτοκρατορίας.
Από την Κίνα έφερναν πανάκριβο μετάξι, τσάι και εύθραυστες πορσελάνες, ενώ από την Ινδία μετέφεραν μυρωδάτα μπαχαρικά, ελεφαντόδοντο, υφάσματα, πολύτιμους λίθους. Επιστρέφοντας, έπαιρναν μαζί τους χρυσό, ασήμι, γυάλινα αντικείμενα, κρασί, χαλιά και πανάκριβα κοσμήματα για να τα πουλήσουν σε άλλες αγορές, στα βάθη της Ανατολής.
Οι Άραβες που χρησιμοποιούσαν τον δρόμο του μεταξιού δεν αντάλλασαν μόνο εμπορεύματα αλλά και φάρμακα, αρώματα, αντικείμενα τέχνης και τεχνολογίας μαζί με ιδέες, φιλοσοφία, θρησκείες και καμιά φορά δυστυχώς και θανατηφόρες ασθένειες.
Κάπως έτσι, ο προφήτης Μωάμεθ ήρθε σε επαφή με τις μονοθεϊστικές θρησκείες και ίδρυσε το Ισλάμ.